**Roberto Vilar Fernández**, nado en Xove (Lugo) en 1971, é un actor, humorista e presentador galego.

Traxectoria
-----------

Despois de estudar en Viveiro e no seminario de Mondoñedo, comezou a traballar na TVG no programa *Con perdón*, baseado en bromas feitas a cidadáns anónimos mediante unha cámara oculta e Pequeno hotel (2001), pero acadou fama polo seu papel nos Tonechos, un dúo cómico que mantiña co actor Víctor Fábregas. Este dúo empezou actuando no *Luar* da TVG o 19 de setembro de 2002 e que despois se consolidou cun programa de seu, *O show dos Tonechos*. A comezos de xaneiro de 2009 anunciaron a separación dos Tonechos.

Desde o 10 de outubro de 2009 e ata o 24 de novembro de 2011 presentou na TVG o espazo *Land Róber*, que se emitía os xoves á noite.

En 2011 asinou un contrato con Mediaset España para presentar na súa cadea de televisión Cuatro o concurso *Salta a la vista*, que compaxinou durante unhas semanas co seu traballo en *Land Róber*. O 23 de novembro, a TVG anunciou a non renovación do contrato con CTV, produtora do programa, e o espazo de humor *Land Róber* cesou as súas emisións o 24 de novembro.

En outubro de 2013 presenta o programa da TVG *Entre familias anda o xogo*, que se emitía os sábados á noite.

O 12 de abril de 2014 encargouse de conducir os XII Premios Mestre Mateo.

Roberto Vilar despois do Land RoberRoberto Vilar tras unha emisión do Land Rober Tunai Show
Na fin de ano do 2014 anunciou a volta de Land Róber, programa que comezou a presentar unhas semanas despois baixo o nome de *Land Róber Tunai Show*, acompañado de humoristas como Xosé Antonio Touriñán, Manuel Manquiña, Isabel Risco e Pili Pampín.

O 11 de abril de 2015 presentou os XIII Premios Mestre Mateo.

No 2018 presentou La noche de Rober en Antena 3, programa que foi cancelado tras seis emisións.

Galardóns e nomeamentos
-----------------------

### Premios Mestre Mateo

| Ano | Categoría | Título | Resultado |
| --- | --- | --- | --- |
| 2010 | Mellor comunicador | *Land Rober* | Gañador |
| 2010 | Mellor Programa | *Land Rober* | Gañador |
| 2011 | Mellor comunicador | *Land Rober* | Gañador |
| 2016 | Mellor comunicador | *Land Rober Tunai Show* | Gañador |
| 2016 | Mellor Programa | *Land Rober Tunai Show* | Gañador |

### Premios Iris

| Ano | Categoría | Título | Resultado |
| --- | --- | --- | --- |
| 2017 | Mellor Programa Autonómico de Entretenimiento | *Land Rober Tunai Show* | Gañador |

### Premios Somriu

| Ano | Categoría | Título | Resultado |
| --- | --- | --- | --- |
| 2018 | Mellor Programa Autonómico de Entretenimiento | *Land Rober Tunai Show* | Gañador |

Notas
-----

1. 1 2  Roberto Vilar Fernández, en *Facebook*.
2. ↑  Divorcio a la gallega, *El País*, 10/01/2009.
3. ↑  Os Tonechos sepáranse Arquivado 11 de decembro de 2014 en Wayback Machine. *A Nosa Terra*, 08/01/2009.
4. ↑  Roberto Vilar continuará en la nueva temporada de Land Rober mientras comienza nuevos proyectos en Cuatro, *20 minutos*, 13/09/2011.
5. ↑  "Land Rober" ofrece a súa derradeira gravación con Manu Tenorio, os presentadores de "A Solaina" e o grupo Odaiko Arquivado 25 de novembro de 2011 en Wayback Machine. crtvg.es, 23/11/2011.
6. ↑  Espectáculo, música e humor daranse a man en "Entre familias anda o xogo", o novo concurso da TVG Arquivado 02 de febreiro de 2014 en Wayback Machine. crtvg.es, 27/10/2014.
7. ↑  "Antena 3 cierra 'La noche de Rober' tras sus discretos resultados" (en castelán). 22 de xuño de 2018. Consultado o 23 de outubro de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Roberto Vilar Modificar a ligazón no Wikidata*** |

### Outros artigos

* Víctor Fábregas
* Os Tonechos

### Ligazóns externas

* Sitio web de Roberto Vilar *(en castelán)*
* Ficha na IMDb *(en inglés)*

|  |  |
| --- | --- |
| Control de autoridades | 
* Wd: Q3393444
* Europeana: ID
* IMDb: nm1365177
* TMDb: 2424410

 |